Taq TV, Amaṭṭaf
D tiɣri n wid iwumi yettwakkes wawal, d tiɣri n yimɣiden, wid iran ad erẓen asalu akked leẓrub n tsusmi. Taq TV d timenna, ayen akk isedreg ddel, ayen akk iɣef erran taduli n lbaṭel akken awal ur d-itteffeɣ nekkni s kenwi ad d-yekfel wayen akk i bɣan ad ɣebbin.
D awal i kenwi akken ad d-tinim ayen i awen-izedɣen tirga, ayen akk i awen isxerben tilawt diɣen; d tawwurt i wid akk ur nufi abrid i tmenna.
Anda yella weqbayli, anda tella teqbaylit yettawin tidet deg wul neɣ wid akked tid yebɣan lewqam i Tmurt n Yiqbayliyen TAQ TV, AMAṬAF d axxam-is. Anda yella win yesɛan kra ad t-id-yini ɣef tmurt, idles, tutlayt, tasertit ula d tiselbi iseḥluyen ulawen yuḍnen ad sɛun amḍiq, ad asen-yettunefk wawal awi-d kan ad naẓ ɣer sdat.
Mačči kan n wid yettruẓun asalu, d amur ula n wid yerẓa usalu, acku wwten, nudan, nnwan abeddel maca, tudert akked yimcumen gezmen-asen abrid.
D annar ideg sserwaten tikta. D amḍiq ideg tellmen tissas. D abrid ideg ur llin wuguren.
D ayla-nwen/nkent ma tebɣam ad tebnum Tamurt Taqbaylit s tidet.
quy_Latn kab_Latn kab_Latn kab_Latn kab_Latn kab_Latn kab_Latn